Üldkohtu 18. detsembri 2024. aasta otsus – Tauber versus nõukogu
(kohtuasi T-493/23)1
(Ühine välis- ja julgeolekupoliitika – Piiravad meetmed seoses tegevusega, mis destabiliseerib olukorda Moldovas – Rahaliste vahendite külmutamine – Piirangud liikmesriikide territooriumile lubamisel – Loetelu isikutest, üksustest ja asutustest, kelle suhtes kohaldatakse rahaliste vahendite ja majandusressursside külmutamist või kelle suhtes kohaldatakse liikmesriikide territooriumile lubamise piiranguid – Hageja nime loeteludesse kandmine ja neisse jätmine – Vägivaldsete meeleavalduste kavandamine ja juhtimine – Otsuse (ÜVJP) 2023/891 artikli 1 lõike 1 punkti a alapunkt ii ja artikli 2 lõike 1 punkti a alapunkt ii ning määruse (EL) 2023/888 artikli 2 lõike 3 punkti a alapunkt ii – Põhjendamiskohustus – Õigusvastasuse vastuväide – Hindamisviga – Ettevõtlusvabadus – Omandiõigus – Lepinguväline vastutus)
Kohtumenetluse keel: prantsuse
Pooled
Hageja: Marina Tauber (Chișinău, Moldova) (esindajad: advokaadid T. Bontinck ja L. Marchal ning C. Zatschler, SC)
Kostja: Euroopa Liidu Nõukogu (esindajad: A. Boggio-Tomasaz, E. Nadbath ja P. Mahnič, keda abistas advokaat E. Raoult)
Kostja toetuseks menetlusse astuja: Euroopa Komisjon (esindajad: M. Carpus Carcea, L. Baumgart ja T. Baumé)
Ese
Hageja palub oma hagis ühelt poolt ELTL artikli 263 alusel tühistada esiteks nõukogu 30. mai 2023. aasta otsus (ÜVJP) 2023/1047, millega muudetakse otsust (ÜVJP) 2023/891, mis käsitleb piiravaid meetmeid seoses tegevusega, mis destabiliseerib olukorda Moldova Vabariigis (ELT 2023, L 140 I, lk 9), ja nõukogu 30. mai 2023. aasta rakendusmäärus (EL) 2023/1045, millega rakendatakse määrust (EL) 2023/888, mis käsitleb piiravaid meetmeid seoses tegevusega, mis destabiliseerib olukorda Moldova Vabariigis (ELT 2023, L 140 I, lk 1), teiseks nõukogu 26. aprilli 2024. aasta otsus (ÜVJP) 2024/1244, millega muudetakse otsust (ÜVJP) 2023/891, mis käsitleb piiravaid meetmeid seoses tegevusega, mis destabiliseerib olukorda Moldova Vabariigis (ELT L, 2024/1242), ja nõukogu 26. aprilli 2024. aasta rakendusmäärus (EL) 2024/1243, millega rakendatakse määrust (EL) 2023/888, mis käsitleb piiravaid meetmeid seoses tegevusega, mis destabiliseerib olukorda Moldova Vabariigis (ELT L, 2024/1243), ja teiselt poolt määrata ELTL artikli 268 alusel hüvitis mittevaralise kahju eest, mis talle tekitati esialgsete aktide vastuvõtmisega.
Resolutsioon
Jätta hagi rahuldamata.
Jätta Marina Tauberi kohtukulud tema enda kanda ja mõista temalt välja Euroopa Liidu Nõukogu kohtukulud.
Jätta Euroopa Komisjoni kohtukuld tema enda kanda.
____________
1 ELT C, C/2023/60, 9.10.2023